ขอสอบถามค่ะ เริ่มทานยาคุมเป็นครั้งแรกทานไปได้ 4 วัน แล้วมีเพศสัมพันกับแฟนแล้วมีการหลั่งในจะสามารถตั้งครรค์ได้ไหมค่ะ
สวัสดีค่ะ หากได้เริ่มทานยาคุมกำเนิดแผงแรกภายใน 1-5 วัน นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์น้อยกว่า 1%แต่หากไม่ได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน ดังนั้น ในกรณีนี้ หากทานไปเพียง 4 วันแล้วมีเพศสัมพันธ์ ก็จะมีโอกาสตั้งครรภ์ได้ ซึ่งก็ควรพิจารณาทานยาคุมฉุกเฉินร่วมไปด้วยค่ะ